ଭୁବନେଶ୍ୱର, ମାର୍ଚ୍ଚ ୨୫(ଲୋକାଲ ୱାୟାର): ବିଶିଷ୍ଟ ସ୍ୱାଧୀନତା ସଂଗ୍ରାମୀ ପଦ୍ମଶ୍ରୀ ଭବାନୀ ଚରଣ ପଟ୍ଟନାୟକ ବୁଧବାର ଅସୁସ୍ଥ ହୋଇ କ୍ୟାପିଟାଲ୍ ହସ୍ପିଟାଲ୍ ଆଇସିୟୁରେ ଭର୍ତ୍ତି ହୋଇଛନ୍ତି ।
ଏଥିସହିତ ଡାକ୍ତରଖାନାର ମୁଖ୍ୟ ତଥା କ୍ୟାପିଟାଲ୍ ହସ୍ପିଟାଲର ନିର୍ଦ୍ଦେଶଙ୍କୁ ସମସ୍ତ ଚିକିତ୍ସା ସେବା ଯୋଗାଇ ଦେବା ଲାଗି ନିର୍ଦ୍ଦେଶ ଦେଇଛନ୍ତି । ତାଙ୍କର ସମସ୍ତ ଖର୍ଚ୍ଚ ରାଜ୍ୟ ସରକାର ବହନ କରିବେ ।
ଏଥିସହିତ ମୁଖ୍ୟମନ୍ତ୍ରୀ ଶ୍ରୀ ପଟ୍ଟନାୟକଙ୍କ ଆଶୁ ଆରୋଗ୍ୟ କାମନା କରିବା ସହିତ ଖୁବ୍ ଶୀଘ୍ର ସୁସ୍ଥ ହୋଇ ଫେରିବେ ବୋଲି ଜଣାଇଛନ୍ତି ।
ରାଜ୍ୟ ବିଦ୍ୟାଳୟ ଓ ଗଣଶିକ୍ଷା ବିଭାଗ ମନ୍ତ୍ରୀ ସମୀର ରଞ୍ଜନ ଦାଶ ଶ୍ରୀ ପଟ୍ଟନାୟକଙ୍କୁ ହସ୍ପିଟାଲରେ ଭେଟିଥିବା ଜଣାଇଛନ୍ତି ।
ସେ କହିଛନ୍ତି, ମୋ ଆଦର୍ଶ ପଦ୍ମଶ୍ରୀ ଭବାନୀ ପଟ୍ଟନାୟକ ଅସୁସ୍ଥତା ବଶତଃ କ୍ୟାପିଟାଲ୍ ହସ୍ପିଟାଲ୍ ଆଇସିୟୁରେ ଚିକିତ୍ସିତ ହେଉଛନ୍ତି । ତାଙ୍କୁ ଆଇସିୟୁରେ ଭେଟିବା ସହ ଇନଚାର୍ଜ ଡ. ପଣ୍ଡାଙ୍କ ସହିତ ଆଲୋଚନା କରିଛି ।
ଏବେ ଭବାନୀ ବାବୁ ସୁସ୍ଥ ଅଛନ୍ତି । ସେହିପରି ଯୁବ ନେତା ତେଜେଶ୍ୱର ପରିଡ଼ା ଓ ଅନ୍ୟମାନେ ମଧ୍ୟ ଶ୍ରୀ ପଟ୍ଟନାୟକଙ୍କୁ ଆଶୁ ଆରୋଗ୍ୟ କାମନା କରିଛନ୍ତି ।
ମିଳିଥିବା ସୂଚନା ମୁତାବକ ଆଜି ଭୋର ୪ଟାରେ ଶ୍ରୀ ପଟ୍ଟନାୟକ ଛାତିରେ ଯନ୍ତ୍ରଣା ଅନୁଭବ କରିଥିଲେ । ପରେ ତାଙ୍କୁ ଡାକ୍ତରଖାନାରେ ଭର୍ତ୍ତି କରାଯାଇଥିଲା । ତାଙ୍କ ପାଖରେ ଦୁଇ ପୁଅ ଏବଂ ପରିବାର ଲୋକ ରହିଛନ୍ତି ।
